Kraon seremoni blong niu kot haus blong Vanuatu
Niu konstraksen bilding blong Supreme Court i kost VT 1.2 billion.
Prime Minister Bob Loughman i talem se Kavman blong Australia mo New Zealand I helpem Vanuatu Kavman blong bilding niufala court bilding ia.
Kavman blong Australia i sapot long VT 240 million mo Kavman blong New Zealand i sapot long VT 227 million.
Prime Minister Loughman i talem se konstraksen wok blong niufala court haos i mas stat kwiktaem from i kat nid blong kat wan gudfala bidling blong Supreme Court.
Hemi talem se projek ia, sekta blong jastis i wet from longtaem i kam mo i mas hapen.
“ Asesibiliti, afodabiti mo equaliti blong jastis seves i kona ston long eria blong hem,” Prime Minister Loughman i talem.
New Zealand High Commissioner blong Vanuatu, Jonathan Schwass, i talem se sapot blong New Zealand long Vanuatu hemi olsem wan presen blong 40 yia i ko long pipol blong Republic blong Vanuatu.
Chief Justice, Vincent Lunabek i talem se bidling ia hemi impoten mbe hemi mas kat ability blong alaoem ol pipol blong yusum.
Sarah De Zoeten, High Commissioner blong Australia long Vanuatu i talem se bilding ia hemi blong ol pipol blong Vanuatu i benefit long hem.
Graon breking blong bilding ia i hapen long wik ia we olfala bilding blong court haos i bin stap long hem.
Supreme Court blong Vanuatu i stap yusum ol temporari fasiliti long las 13 yia sins kot haos ia i bon long yia 2007.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn